18-jarige verdwyn buite motorhandelaarDeane Duminy (Foto: SAPD Vrystaat) Die polisie in Kroonstad versoek die gemeenskap se hulp om Deane Duminy van Heilbron op te spoor. Sy is op 2 September 2022 laas saam met haar ma gesien wat haar motor vir ŉ diens by ŉ motorhandelaar ingedien het. Die polisie het in ŉ verklaring gesê die 18-jarige en haar ma het van Heilbron na Kroonstad gery waar hulle die motor wou laat diens. “Die ma het in die handelaar se kantoor ingegaan om vorms in te vul. Haar dogter Deane het buite in die motor sit en wag.” Toe die ma terugkeer, was haar dogter egter skoonveld. “Sy het dadelik haar selfoon gebel, maar dit was afgeskakel. ŉ Soektog is van stapel gestuur, maar dit was tevergeefs. Die ma het haar daarna as vermis aangemeld by die polisie.” Deane het ŉ swart denim en langmou grys trui aangehad. Enigiemand met inligting oor waar sy haar bevind word versoek om die ondersoekbeampte, ao. Cornelias Moalusi te kontak by 071 898 2298.